ágne gr̥hapate sugr̥hapatistváyāgne 'háṃ gr̥hápatinā bhūyāsaṃ sugr̥hapatistvaṃ máyāgne gr̥hápatinā bhūyā íti nā́tra tiróhitamivāstyasthūrí naú gā́rhapatyāni santvityánārttāni nau gārhápatyāni santvítyevaìtádāha śataṃ hímā íti śátaṃ varṣā́ṇi jīvyāsamítyevaìtadāha tadápyetádbruvannā́driyetā́pi hi bhū́yāṃsi śatā́dvarṣébhyaḥ púruṣo jī́vati tásmādápyetádbruvannā́driyeta